The Washington Post BMTdan Eronda qo‘lga olingan jurnalistni ozod etishda yordam so‘radi

AQShning The Washington Post nashri BMTga murojaat qilib, bir yil avval Eronda hibsga olingan va josuslikda ayblanayotgan jurnalisti Jeyson Rizoyanni ozod etishda ko‘mak berishni so‘radi, deya xabar bermoqda “TASS” gazeta bosh muharririga tayanib.

“Murojaat BMTning Inson huquqlari bo‘yicha kengashiga Eron hukumatiga xalqaro bosimni kuchaytirish maqsadida yuborildi”, — dedi u.
21-iyul, seshanba kuni AQSh prezidenti Barak Obama Eron adolatsizlik tufayli hibsga olingan uch nafar Amerika fuqarosini ozod etishi kerakligini ta’kidlagan, ular orasida Rizoyanni ham tilga olgan edi.